**Bilješke uz financijske izvještaje za razdoblje od**

**1. siječnja do 31. prosinca 2022. godine**

**Uvodne bilješke – podaci o obvezniku:**

Općina Veliko Trojstvo

Braće Radić 28

43226 Veliko Trojstvo

OIB: 85823514889

Matični broj: 02544776

Broj RKP-a: 35669

Šifra županije: 07 – Bjelovarsko-bilogorska županija

Šifra općine: 483 – Općina Veliko Trojstvo

Razina: 22 – Proračun jedinice lokalne i područne (regionalne) samouprave

Razdjel: 000

Šifra djelatnosti: 8411 – Opće djelatnosti javne uprave

Broj računa: HR7624020061848300001 – račun Proračuna, račun za redovno poslovanje otvoren kod Erste&steiermärkische bank d.d.

Općina Veliko Trojstvo, jedinica lokalne samouprave, obveznik je vođenja proračunskog računovodstva i sastavljanja godišnjih financijskih izvještaja, kao i sastavljanja bilješki uz financijske izvještaje sukladno čl. 139 Zakona o proračunu („Narodne Novine“, broj 144/21), te Pravilniku o financijskom izvještavanju u proračunskom računovodstvu („Narodne Novine“ broj 37/22).

Općina Veliko Trojstvo formirana je 29. prosinca 1992. godine donošenjem Zakona o područjima županija, gradova i općina u Republici Hrvatskoj, da bi naknadno 6. veljače 1997. godine bila podijeljena na Općinu Veliko Trojstvo i Općinu Šandrovac.

Dužnost Općinskog načelnika Općine Veliko Trojstvo u mandatu od 2021. godine obavlja Marko Kutanjac.

Tijekom 2022. godine financiranje javnih rashoda izvršeno je na osnovi sljedećih financijsko planskih dokumenata:

* Proračuna Općine Veliko Trojstvo za 2022. godinu s projekcijom za 2023. i 2024. godinu i Odluke o izvršavanju Proračuna Općine Veliko Trojstvo za 2022. godinu, koje je Općinsko vijeće usvojilo na 5. sjednici održanoj dana 16.12.2021. godine, a objavljenih u „Službenom glasniku Općine Veliko Trojstvo“ broj 7/2021,
* Prvih izmjena i dopuna proračuna Općine Veliko Trojstvo za 2022. godinu usvojenih od strane Općinskog vijeća Općine Veliko Trojstvo na 7. sjednici održanoj dana 12.4.2022. godine, a objavljenih u „Službenom glasniku Općine Veliko Trojstvo“ broj 3/2022,
* Drugih izmjena i dopuna proračuna Općine Veliko Trojstvo za 2022. godinu usvojenih od strane Općinskog vijeća Općine Veliko Trojstvo na 9. sjednici održanoj dana 30.06.2022. godine, a objavljenih u „Službenom glasniku Općine Veliko Trojstvo“ broj 5/2022,
* Trećih izmjena i dopuna proračuna Općine Veliko Trojstvo za 2022. godinu usvojenih od strane Općinskog vijeća Općine Veliko Trojstvo na 10. sjednici održanoj dana 15.09.2022. godine, a objavljenih u „Službenom glasniku Općine Veliko Trojstvo“ broj 6/2022,
* Četvrtih izmjena i dopuna proračuna Općine Veliko Trojstvo za 2022. godinu usvojenih od strane Općinskog vijeća Općine Veliko Trojstvo na 11. sjednici održanoj dana 03.11.2022. godine, a objavljenih u „Službenom glasniku Općine Veliko Trojstvo“ broj 7/2022,
* Petih izmjena i dopuna proračuna Općine Veliko Trojstvo za 2022. godinu usvojenih od strane Općinskog vijeća Općine Veliko Trojstvo na 12. sjednici održanoj dana 19.12.2022. godine, a objavljenih u „Službenom glasniku Općine Veliko Trojstvo“ broj 8/2022.

**Bilješke uz obrazac bilance (BIL)**

Ukupna vrijednost **imovine** na dan 31.12.2022. godine **(B001)** iznosi 35.942.543,05 kn, a sastoji se od:

* B002 - nefinancijske imovine 32.040.332,97 kn
* 1 - financijske imovine 3.902.210,08 kn

U odnosu na početno stanje imovine u 2022. godini, značajna odstupanja koja su se dogodila za razdoblje siječanj-prosinac i njihovo obrazloženje dano je u nastavku.

NEFINANCIJSKA IMOVINA

011 – Materijalna imovina: bilježi povećanje od 2,4%, a isto se odnosi na kupnju zemljišta za dječje igralište u Maglenči - k.o. Veliko Trojstvo, zk.ul.br. 2612

0212 – Poslovni objekti: bilježe povećanje od 2,3%, a isto se odnosi na izgradnju objekata: mrtvačnica u Višnjevcu, dječje igralište u Maglenči te dodatno ulaganje na Sportsko poslovni objektu u Ćurlovcu

0213 – Ceste: bilježe povećanje od 1%, a isto se odnosi na izgradnju i asfaltiranje ceste u ulici Jovača, te izgradnja i uređenje parkirališta i okoliša u Velikom Trojstvu - NC Vinogradska I

0221- Uredska oprema i namještaja: bilježi smanjenje od 4,8%, a odnosi se na rashodovana sredstva, a najvećim dijelom na sredstva iz doma u Velikom Trojstvu rashodovana zbog dotrajalosti te nadolazeće rekonstrukcije i opremanja građevine društvene i javne namjene – Kulturni centar.

0222- Komunikacijska oprema: bilježi smanjenje od 30%, a odnosi se na rashodovanje dotrajalih i neuporabivih sredstava

0223- Oprema za održavanje i zaštitu: bilježi povećanje od 15,5%, a odnosi se na postavz klima uređaja u domove Kegljevac, Martinac, Višnjevac i Ćurlovac

0227 – Uređaji, strojevi i oprema za ostale namjene: bilježi povećanje od 17%, a odnosi se na nabavu: vanjskih kamina – Vidikovac, oprema sa klupom i odrom - Mrtvačnica u Ćurlovcu, opremanje stana za izbjeglice iz Ukrajine, nabavu štandova s tendama – Etno park, nabavu komunalne oprema - kranski malčer, nabava jedra za sjenilo - Dječje igralište kod vrtića, te nabava jarbola i zastava ispred zgrade Općine.

0231 – Prijevozna sredstva u cestovnom prometu: bilježe povećanje od 22%, a odnosi se na nabavu traktora - John Deere 5090M g.p. 2012.

051- Građevinski objekti u pripremi: bilježe povećanje od 58,3%, a odnosi se na rekonstrukciju i opremanje građevine društvene i javne namjene – Kulturni centar u Velikom Trojstvu.

FINANCIJSKA IMOVINA

1 – Financijska imovina – stanje od 3.902.210,08 kn odnosi se na novac u banci i blagajni na kraju razdoblja (11) u iznosu od 3.207.594,74 kn, na potraživanja za naknade koje se refundiraju (129) u iznosu od 54.892,45 kn, na dionice (15) u iznosu od 50.000 kn, na potraživanja za prihode poslovanja (16) u iznosu od 492.369,47 kn, te na potraživanja od prodaje nefinancijske imovine (17) u iznosu od 783,27 kn i rashode budućeg razdoblja u iznosu od 96.570,15 kn.

Potraživanja za naknade koje se refundiraju (129) smanjena su za 57,5% zbog veće naplativosti od strane Komunalija vodovod d.o.o. Povećanje prihoda poslovanja (16) u najvećoj mjeri odnosi se na povećanje potraživanja za komunalnu naknadu, zbog veće zaduženosti stambenih prostora, uslijed revizije i usklade površina.

Potraživanja s čijom se naplatom kasni:

* između jedne i tri godine, vrijednost potraživanja u iznosu od 158.959,96 kn ispravljeno je po stopi od 50 %,
* iznad tri godine, vrijednost potraživanja u iznosu od 127.101,99 kn ispravljeno je po stopi od 100 %.

Ukupna vrijednost **obveza** na dan 31.12.2022. godine **(2)** iznosi 726.278,05 kn, a sastoji se od:

231 – obveze za zaposlene 149.385,59 kn

232 – obveze za materijalne rashode 132.047,52 kn

234 – obveze za financijske rashode 2.423,83 kn

237 – obveze za naknade građanima i kućanstvima 11.792,23 kn

239 – ostale tekuće obveze 292.020,44 kn

24 – obveze za nabavu nefinancijske imovine 138.608,44 kn

Iznos od 302,00 kn odnosi se na dospjele obveze, dok se iznos od 725.976,05 kn odnosi na nedospjele obveze.

Obveze za zaposlene povećane su za 80,9% iz razloga što je zaposleno dodatnih 10 gerontodomačica na projektu Zaželi – „Trojačke ruže“-faza III.

Povećanje od 64,9% na obvezama za ostale financijske rashode odnosi se na bankarske usluge za vođenje računa i podračuna projekta Zaželi.

Povećanje ostalih tekućih obveza u najvećoj mjeri odnosi se na obveze za jamčevine za ozbiljnost ponude u iznosu od 150.000,00 kn od strane ČESMA-USLUGE d.o.o.

Povećanje obveza za nabavu nefinancijske imovine odnosi se na 3. Privremenu situaciju -Građenje građevine javne i društvene namjene - mrtvačnica u Višnjevcu.

Ukupna vrijednost **vlastitih izvora** na dan 31.12.2022. godine **(9)** iznosi 35.216.265,00 kn, a sastoji se od:

9111 – vlastiti izvori iz proračuna 32.090.332,97 kn

92211 – Višak prihoda poslovanja 4.111.180,58 kn

92222 – Manjak prihoda od nefinancijske imovine -1.478.401,29 kn

96 – Obračunati prihodi poslovanja 492.369,47 kn

97 – Obračunati prihodi od prodaje nefinancijske imovine 783,27 kn

996 – Izvanbilančni zapisi 1.102.269,45 kn

922 – Višak/manjak prihoda sadrži iskazani rezultat po aktivnostima kako je navedeno u tablici:

|  |  |  |  |  |
| --- | --- | --- | --- | --- |
|  | **Pozicije na dan 31.12.2022.**  **godine** | **PR-RAS** | **Korekcija rezultata** | **Bilanca** |
| 92211 | Višak prihoda poslovanja | 3.790.737,05 | -320.443,53 | 4.111.180,58 |
| 92212 | Višak prihoda od nefinancijske imovine |  |  |  |
| 92213 | Višak prihoda od financijske imovine |  |  |  |
| 92221 | Manjak prihoda poslovanja |  |  |  |
| 92222 | Manjak prihoda od nefinancijske imovine | 1.157.957,76 | +320.443,53 | 1.478.401,29 |
| 92223 | Manjak prihoda od financijske imovine |  |  |  |
| **922** | **Višak/manjak prihoda** | **2.632.779,29** |  | **2.632.779,29** |

Sukladno čl. 82. Pravilnika o proračunskom računovodstvu („Narodne Novine“ broj 124/14, 115/15, 87/16, 3/18, 126/19 i 108/20) salda na kraju godine na podskupini 922 utvrđena su prebijanjem računa viškova i manjkova po istovrsnim kategorijama i izvorima financiranja na razini osnovnog računa. Za iznos koji je bio evidentiran tijekom godine na računima kapitalnog prijenosa sredstava, a koji su utrošeni za nabavu dugotrajne nefinancijske imovine zadužuje se račun viška prihoda poslovanja, a odobrava manjak prihoda od nefinancijske imovine.

Popis ugovornih odnosa koji uz ispunjenje određenih uvjeta, mogu postati obveza ili imovina

1. Popis ugovorenih odnosa koji mogu postati obveza

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Red. br.** | **Datum izdavanja** | **Instrument osiguranja** | **Iznos danog jamstva** | **Jamstvo dano - primatelj** | **Namjena/ vrsta jamstva** | **Broj ugovora** | **Rok važenja** | **Predmet ugovora** | **Napomena:** |
| 1. | 16.7.2018. | Bjanko zadužnica | 200.000,00 | Ministarstvo regionalnog razvoja i fondova EU | Jamstvo po ugovoru | 2018/001528 |  | Nabava spremnika za odvojeno prikupljanje otpada |  |
| 2. | 10.10.2022 | Bjanko zadužnica | 50.000,00 | Središnji državni ured za demografiju i mlade | Jamstvo za uredno izvršavanje obveza po Ugovoru o sufinanciranju | 402-05/22-01/102 | 31.12.2022. | "Projekt ulaganja u objekte dječjih vrtića" |  |
| 3. |  | Bjanko zadužnica | 200.000,00 | Ministarstvo regionalnog razvoja i fondova Europske unije | Jamstvo po Ugovoru | 09-F-I-0139/22-07 |  | "Tehničko i gospodarsko održavanje nerazvrstane ceste u Velikom Trojstvu - Vinogradska II (Krupski brijeg)" |  |

1. Popis ugovorenih odnosa koji mogu postati imovina

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Red. br.** | **Datum jamstva** | **Instrument osiguranja** | **Iznos primljenog jamstva** | **Davatelj jamstva** | **Namjena** | **Broj ugovora** | **Rok važenja** | **Predmet ugovora** | **Napomena:** |
| 1. | 2.4.2021 | Garancija | 12.415,45 | Demaring d.o.o. | Jamstvo po ugovoru | **KLASA: 361-08/21-01/002; URBROJ: 2103-03-03-21-15** | 24.3.2023 | Izgradnja komunalne infrastrukture i opremanje groblja Veliko Trojstvo |  |
| 2. | 20.4.2021 | Garancija | 26.617,00 | PZC d.o.o. | Jamstvo po ugovoru | **KLASA: 340-03/21-01/003; URBROJ: 2103-03-03-21-06** | 12.4.2023 | Tehničko i gospodarsko održavanje nerazvrstane ceste Paulovac – odvojak 2 |  |
| 3. | 6.9.2021 | Garancija | 36.810,58 | Demaring d.o.o. | Jamstvo po ugovoru | **KLASA: 612-02/21-01/001; URBROJ: 2103-03-03-21-20** | 3.9.2023 | Vidikovac – adaptacija i uređenje okoliša |  |
| 5. | 24.02.2022 | Zadužnica | 13.402,00 | Rotor d.o.o. | Jamstvo po Ugovoru - | **OV-1687/2022** |  | Javna rasvijeta |  |
| 6. | 09.05.2022 | Garancija | 29.537,73 | PZC d.o.o. | Garancija za uredno ispunjavanje ugovorne | **5402291800** | 29.4.2024 | "Tehničko i gospodarsko održavanje nerazvrstane ceste u Velikom Trojstvu - Vinogradska II (Krupski brijeg)" |  |
| 7. | 26.5.2022 | Zadužnica | 11.108,00 | Lovrak d.o.o. | Jamstvo po Ugovoru | **OV-3004/2022** |  | Adaptacija krovišta društvenog doma u Vrbici |  |
| 8. | 06.06.2022 | Zadužnica | 15.000,00 | PZC d.o.o. | Jamstvo po Ugovoru | **OV-5100/2022; OV-5101/2022** |  | Rekonstrukcija i modernizacija dijela nogostupa u Velikom Trojstvu, Ulica Braće Radić – faza 2 |  |
| 9. | 29.09.2022 | Garancija | 49.944,44 | GRAD-IM, obrt za graditeljstvo, vl. Ivan Marković | Garancija za uredno ispunjavanje ugovorne obveze | **5402315097** | 12.3.2023 | "Građenje građevine javne i društvene namjene, 2.b skupine - mrtvačnica u Višnjevcu" |  |
| 10. | 03.11.2022 | Garancija | 47.434,25 | PZC d.o.o. | Garancija za uredno ispunjavanje ugovorne obveze | **5402320710** | 31.10.2024 | "Tehničko i gospodarsko održavanje nerazvrstane ceste Vrbica - nastavak LC 37044" |  |
| 11. | 11.11.2022 | Garancija | 150.000,00 | KOMFORT d.o.o. | Garancija za ozbiljnost ponude | **5402322352** | 30.1.2023 | "Rekonstrukcija i opremanje građevine javne i društvene namjene - kulturni centar" |  |
| 12. | 16.11.2022 | Garancija | 150.000,00 | Hidroregulacija d.d. | Garancija za ozbiljnost ponude | **323/2022-G-DPVPJS** | 30.1.2023 | "Rekonstrukcija i opremanje građevine javne i društvene namjene - kulturni centar" |  |

**Bilješke uz obrazac prihoda i rashoda, primitaka i izdataka (PR-RAS)**

Ukupno ostvareni prihodi poslovanja (6) u 2022. godini iznose 10.772.838,06 kn, dok ukupno ostvareni rashodi poslovanja (3) u 2022. godini iznose 9.477.130,99 kn.

Ukupno ostvarenih prihoda od prodaje nefinancijske imovine (7) u 2022. godini iznose 203.655,08 kn, dok su ukupno ostvareni rashodi za nabavu nefinancijske imovine (4) ostvareni u iznosu od 1.361.612,84 kn.

Primici od financijske imovine i zaduženja (8), kao ni izdaci za financijsku imovinu i otplatu zajma (5) u izvještajnom razdoblju nisu ostvareni.

PRIHODI PRORAČUNA

Ukupni prihodi i primici za 2022. godinu iznose 10.976.493,14 kn (X678) i to kako slijedi:

|  |  |  |
| --- | --- | --- |
| **Račun iz rač. plana** | **Naziv stavke** | **Ostvareno u izvještajnom razdoblju** |
| 61 | Prihod od poreza | 2.722.763,74 |
| 63 | Pomoći iz inozemstva i od subjekata unutar općeg proračuna | 3.869.531,52 |
| 64 | Prihod od imovine | 2.751.312,90 |
| 65 | Prihod od upravnih i administrativnih pristojbi, pristojbi po posebnim propisima i naknada | 1.245.538,87 |
| 66 | Prihod od prodanih proizvoda i robe, te pruženih usluga | 134.043,88 |
| 68 | Kazne upravne mjere i ostali prihodi | 49.647,15 |
| 71 | Prihodi od prodaje neproizvedene dugotrajne imovine | 46.113,04 |
| 72 | Prihodi od prodaje proizvedene dugotrajne imovine | 157.542,04 |
| **UKUPNO:** | | **10.976.493,14** |

**61 - Prihodi od poreza –** Prihodi po ovoj osnovi odnose se u najvećem iznosu na porez i prirez na dohodak od nesamostalnog rada u iznosu 2.543.135,72 kn, što je u odnosu na prethodno izvještajno razdoblje veće za 37%, zbog većeg priljeva rasporeda sredstava zbrojnih prihoda. Porez i prirez na dohodak od imovine i imovinskog prava povećan za 165,20%, u istom izvještajnom razdoblju ostvaren je porez i prirez na dohodak od kapitala, dok je povrat poreza i prireza na dohodak po godišnjoj prijavi veći za 22% u odnosu na prošlu godinu. Isto proizlazi zbog povećanja obveze obveznika poreza na dohodak, kojima je prebivalište ili uobičajeno boravište na području jedinice lokalne samouprave.

Stalni porez na nepokretnu imovinu koji se odnosi na porez na kuće za odmor ostvaren je u iznosu od 36.324,43 kn. Ostali prihodi ove skupine odnose se na povremeni porez na imovinu u iznosu od 255.367,73 kn, porez na promet u iznosu od 26.942,49 kn, te porez na korištenje dobara ili izvođenje radova u iznosu od 1.101,31 kn (porez na tvrtku). Povremeni porez na imovinu odnosi se na porez na nekretnine, te je u odnosu na prethodno izvještajno razdoblje povećan za 53,6%, zbog sve većeg ulaganja i kupovanja nekretnine na području Općine Veliko Trojstvo, također značajno povećanje odnosi se i na porez na promet za 27%, a odnosi se na povećanje poreza na promet roba i usluga uslijed rasta cijena tj. inflacije.

**63 - Pomoći iz inozemstva i od subjekata unutar općeg proračuna-** Prihodi po ovoj osnoviostvarene su u iznosu od 3.869.531,52 kn što je manje za 68,1% u odnosu na prethodno razdoblje, a sastoje se od sljedećeg:

* Tekuće pomoći proračunu iz drugih proračuna i izvanproračunskih korisnika (6331), koje iznose 3.150.907,64 kn, što je u odnosu na prethodno razdoblje manje za 7,1% kn.
  + Na tekuće pomoći iz državnog proračuna odnosi se iznos od 3.137.907,64 kn (fiskalno izravnanje, prijenos predujma Programa „Zaželi“ – Trojačke ruže – faza III)
  + Na tekuće pomoći iz županijskog proračuna odnosi se iznos od 13.000,00 kn, a odnosi se na sredstva doznačena od TZ Bjelovarsko-bilogorske županije za sufinanciranje događanja na području Općine Veliko Trojstvo (Gulašijada, Etno festival).
* Kapitalne pomoći proračunu iz drugih proračuna i izvanproračunskim korisnicima (6332), koje iznose 699.549,60 kn, što je u odnosu na prethodno razdoblje manje za 91,9%.
  + Na kapitalne pomoći iz državnog proračuna odnosi cjelokupni iznos, a navedeno se odnosi na doznačena sredstva za projekte: Vidikovac – adaptacija i uređenje okoliša, Tehničko i gospodarsko održavanje nerazvrstane ceste - Ul. Vinogradska II (Krupski brijeg), Tehničko i gospodarsko održavanje nerazvrstane ceste Vrbica - nastavak LC 37044 i sredstva Središnjeg državnog ured za demografiju i mlade - sufinanciranje rada vrtića
* Tekuće pomoći od izvanproračunskih korisnika (6341), koje iznose 13.674,28 kn, a odnose se na doznačena sredstva za financiranja plaća javnih radova.
* Tekuće pomoći proračunskim korisnicima iz proračuna koji im nije nadležan (6361) – odnosi se na sredstva doznačena za sufinanciranje programa predškole.

**64 - Prihod od imovine –** Prihodi po ovoj osnovi ostvareni su u iznosu od 2.751.312,90 kn, a u odnosu na prethodno razdoblje povećali su se za 61,6%, a odnose se na:

* Naknada za koncesije u iznosu od 356,40 kn
* Naknade za otkopanu količinu mineralnih sirovina (nafta i plinske rente) u iznosu od 2.629.215,17 kn. Razlog značajnog povećanja ove vrste prihoda je povećanje cijena sirovina nafte i plina, temeljem kojih se vrši obračun.
* Prihodi od spomeničke rente u iznosu od 8,17 kn
* Naknada za pravo služnosti u iznosu do 119.075,87 kn
* Prihoda od naknada za zadržavanje nezakonito izgrađene građevine u prostoru u iznosu od 2.657,29 kn

Prihodi navedene skupine u najvećoj mjeri su se povećali zbog rasta cijene mineralnih sirovina, odnosno više doznačenih sredstava za rentu.

**65 - Prihod od upravnih i administrativnih pristojbi, pristojbi po posebnim propisima i naknada –** Prihodi po ovoj osnovi ostvareni su u iznosu od 1.245.538,87 kn te su u odnosu na prethodno razdoblje veći za 14,5%, a odnose se na:

* Prihoda od prodaje državnih biljega u iznosu od 6,14 kn
* Ostale pristojbe i naknade u iznosu od 920,67 kn (boravišna pristojba i prihod od prenamjene zemljišta)
* Vodni doprinos u iznosu od 835,18 kn
* Šumski doprinos u iznosu od 393.684,11 kn
* Ostale nespomenute prihode po posebnim propisima (grobna naknada) u iznosu od 144.640,85 kn
* Komunalni doprinos u iznosu 15.988,32 kn
* Komunalnu naknadu u iznosu od 668.391,18 kn
* Naknadu za priključak na mrežu (plin, voda i kanalizacija) u iznosu od 21.072,42 kn.

Prihodi navedene skupine u najvećoj mjeri su se povećali zbog većeg zaduženja komunalne naknade, uslijed revizije i usklade površina stambenog prostora, te uslijed povećanja cijena grobnih naknada.

**66 - Prihodi od prodaje proizvoda, robe te pruženih usluga –** Prihodi po ovoj osnovi ostvareni su u iznosu od 134.043,88 kn, što je u odnosu na prethodnu godinu manje za 78,3%. Razlog ovako značajnog smanjenja navedene skupine prihoda je kapitalna donacija od strane Erste banke udjela u vlasništvu dijela zgrade kulturne i društvene namjene u vrijednosti 493.000 kn ostvarena u prethodnoj godini. Ostatak prihoda ove skupine odnosi se na prihod od pružanja usluga:

* Usluga na grobljima u iznosu od 36.075,00 kn
* Usluga iznajmljivanja poslovnog prostora u iznosu od 2.400,00 kn
* Usluga rada komunalnog stroja u iznosu od 52.605,00 kn
* Usluga čišćenja poslovnog prostora u iznosu 2.220,00 kn
* Usluga korištenja distributivne mreže u iznosu od 15.226,18 kn
* Usluge naplate NUV-a u iznosu od 22.517,70 kn
* Donacija donacija Hrvatskih šuma - Uprava šuma Bjelovar za Etno festival u iznosu 3.000,00 kn

**68 - Kazne, upravne mjere i ostali prihodi –** Prihodi po ovoj osnovi ostvareni su u iznosu od 49.647,15 kn. U odnosu na prethodno izvještajno razdoblje manji su za 38,5% zbog manjeg povrata doznačenih sredstava udrugama te doznačenih sredstava za rad kontrolora na programu „Zaželi“ Lokalne akcijske grupe Sjeverna Bilogora.

**71 - Prihodi od prodaje neproizvedene dugotrajne imovine-** Prihodi po ovoj osnoviostvareni su u iznosu od 203.655,08 kn, a odnose se na pravo priključenja na elektroenergetsku mrežu u poduzetničkoj zoni, te na prodaju ošasne imovine u vlasništvu Općine Veliko Trojstvo. Upravo zbog prodaje ošasne imovine, ova skupina prihoda je drastično veća u odnosu na prethodnu godinu.

**72 - Prihodi od prodaje proizvedene dugotrajne imovine** – Prihodi po ovoj osnoviostvareni su u iznosu od 157.542,04 kn, a odnose se na prihod od prodajestanova te prodaje ošasne imovine. Upravo zbog prodaje ošasne imovine, ova skupina prihoda je drastično veća u odnosu na prethodnu godinu.

RASHODI PRORAČUNA

Ukupni rashodi i izdaci za 2022. godinu iznose 10.838.743,83 kn (Y345) i to kako slijedi:

|  |  |  |
| --- | --- | --- |
| **Račun iz rač. plana** | **Naziv stavke** | **Ostvareno u izvještajnom razdoblju** |
| 31 | Rashodi za zaposlene | 1.083.601,98 |
| 32 | Materijalni rashodi | 5.168.329,65 |
| 34 | Financijski rashodi | 15.895,55 |
| 35 | Subvencije | 237.315,44 |
| 36 | Pomoći dane u inozemstvo i unutar općeg proračuna | 1.385.968,06 |
| 37 | Naknade građanima i kućanstvima | 720.677,06 |
| 38 | Ostali rashodi | 865.343,25 |
| 41 | Rashodi za nabavu nefinancijske imovine | 15.000,00 |
| 42 | Rashodi za nabavu proizvedene dugotrajne imovine | 1.174.337,84 |
| 45 | Rashodi za dodatna ulaganja na nefinancijskoj imovini | 172.275,00 |
| **UKUPNO:** | | **10.838.743,83** |

**31 - Rashodi za zaposlene** – Rashodi po ovoj osnovi ostvareni su u iznosu 1.083.601,98 kn, što je u odnosu na prethodno izvještajno razdoblje za 22,9 % manje. S obzirom da je tijekom godine jedna zaposlenica bila veći dio na bolovanju, te jedna zaposlenica otišla u mirovinu.

* Bruto plaće (311) u iznosu od 895.073,29 kn, odnose se na plaće službenika i namještenika Jedinstvenog upravnog odjela, na plaću načelnika koji svoju dužnost obavlja profesionalno, te na plaću zaposlenika javnih radova.
* Ostali rashodi za zaposlene (312), iznose 40.841,96 kn (regres, božićnica i naknada za bolest).
* Doprinosi na plaće svih zaposlenika (3132), iznose 147.686,73 kn.

**32 - Materijalni rashodi -** Rashodi po ovoj osnovi ostvareni su u iznosu 5.168.329,65 kn. Navedena skupina rashoda nije se značajno promijenila u odnosu na prethodno razdoblje. Rashodi ove skupine raspoređuju se kako slijedi:

* Naknade troškova zaposlenima (321), iznose 17.462,59 kn.
  + Troškovi službenih putovanja iznose ukupno 1.600,05 kn
  + Troškovi zaposlenima za prijevoz iznose ukupno 15.062,54 kn (u odnosu na prethodno razdoblje navedeni rashod je manji za 57,10 % zbog završetka projekta „Zaželi“)
  + Stručno usavršavanje zaposlenika iznosi 800,00 kn.
* Rashodi za materijal i energiju (322), iznose 786.921,18 kn, te su u odnosu na prethodnu godinu veći za 36,2%. Najveći porast odnosi se na troškove energije zbog porasta cijene. Rashodi skupine ostvareni su kako slijedi:
  + Uredski materijal i ostali materijalni rashodi iznose ukupno 52.162,17 kn
  + Rashodi za materijal i sirovine iznose ukupno 29.352,21 kn
  + Rashodi za energiju iznose ukupno 587.474,54 kn (povećanje od 39,9% odnosi se na rast cijena energenata)
  + Rashodi za materijal i dijelove za tekuće i investicijsko održavanje iznose ukupno 104.334,23 kn (povećanje od 168,4% odnosi se na rashode za tekuće održavanje traktora i JCB stroja)
  + Rashodi za sitni inventar i auto gume iznose ukupno 11.680,53 kn
  + Rashodi za radnu i zaštitnu odjeću i obuću iznose ukupno 1.917,50 kn.
* Rashodi za usluge (323), iznose 4.152.081,50 kn. U odnosu na prethodnu godinu smanjeni su za 10,2%. Navedena skupina rashoda manja je u odnosu na prethodno razdoblje zbog manjeg broja projekata u realizaciji.

Rashodi navedene skupine ostvareni su kako slijedi:

* + Usluge telefona i pošte iznose ukupno 77.835,98 kn (uvedena dodatna vatrogasna linija, internet za tehničku zaštitu te telefonske usluge u Općinskom stanu kod ljekarne (izbjeglice iz Ukrajine).
  + Usluge tekućeg i investicijskog održavanja iznose 2.673.580,84 kn, te su najznačajniji rashod ove podskupine. Za investicijsko održavanje građevinskih objekata utrošeno je 2.444.488,07 kn (ceste, javna rasvjeta, poljski putovi, društveni domovi,Vidikovac – adaptacija i uređenje okoliša) za investicijsko održavanje postrojenja i opreme utrošeno je 12.974,08 kn (servis fotokopirnih uređaja te motornih kosilica za održavanje javnih površina), dok je za održavanje prijevoznih sredstava utrošeno 201.233,57 kn (u najvećem iznosu odnosi se na popravak komunalnog stroja te traktora).
  + Usluge promidžbe i informiranja, medijskog praćenja i objava natječaja iznose 136.831,33 kn (u odnosu na prethodno razdoblje ostvareno je povećanje od 24,6% zbog potpisanih dodatnih Ugovora)
  + Komunalne usluge (voda, smeće, deratizacija i dimnjačarske usluge) iznose 190.053,83 kn
  + Zakupnine i najamnine iznose 58.360,02 kn (kontejneri za odvojeno prikupljanje otpada i zakup opreme za Etno festival te Dan Općine)
  + Zdravstvene i veterinarske usluge iznose 273.235,37 kn. Navedena skupina rashoda značajno je porasla zbog povećanog broja pasa lutalica, te zaštite i veterinarskih usluga istih, također i zbog potpisivanja Ugovora o zbrinjavanju životinja
  + Intelektualne usluge iznose 545.838,57 kn (naknada predsjedniku vijeća, geodetsko katastarske usluge, odvjetničke usluge, izrada projektne dokumentacije). Povećanje navedenih rashoda od 30,2% odnosi se na veći broj izrada projektne dokumentacije.
  + Računalne usluge iznose 106.388,78, a povećale su se u odnosu na prethodno izvještajno razdoblje za 8,2% zbog ažuriranja baze sustava i prilagodne na uvođenje eura kao službene valute RH.
  + Ostale usluge (grafičke i tiskarske usluge – izrada pozivnica, kalendara, natječaja i dr.) iznose 89.956,78 kn
* Ostali nespomenuti rashodi poslovanja (329), iznose 211.864,38 kn te su u odnosu na prethodno razdoblje manji za 43,7%. Navedeno smanjenje odnosi se na naknade za rad povjerenstvima i biračkim odborima lokalnih izbora koji su ostvareni u prethodnom izvještajnom razdoblju.

Rashodi navedene skupine ostvareni su kako slijedi:

* + Naknadu za rad predstavničkih i izvršnih tijela (naknada za sjednice vijeća) u iznosu od 25.755,10 kn
  + Premiju osiguranja prijevoznih sredstava u iznosu 8.286,74 kn
  + Reprezentaciju u iznosu od 139.825,36 kn
  + Članarinu (LAG i Udruga općina RH) u iznosu od 17.281,12 kn
  + Javnobilježničke pristojbe u iznosu od 6.270,62 kn
  + Ostale nespomenute rashode poslovanja u iznosu od 14.445,44 kn (rashodi za organiziranje manifestacije Jesen na Bilogori te Dana Općine)

**34 - Financijski rashodi –** Rashodi po ovoj osnovi ostvareni su u iznosu 15.895,55 kn, te su manji za 58,3% zbog manjih rashoda po osnovi kamata na primljene kredite.

Rashodi navedene skupine ostvareni su kako slijedi:

* Bankarske usluge i usluge platnog prometa iznose 15.893,97 kn
* Zatazne kamate 1,58 kn

**35 - Subvencije –** Rashodi po ovoj osnovi ostvareni su u iznosu 237.315,44 kn. Na subvencije poljoprivrednicima kojima je cilj očuvanje i povećanje poljoprivredne proizvodnje i povećanje zaposlenosti odnosi se iznos od 113.551,01 kn, a na subvenciju obrtnicima za poticanje i očuvanje proizvodnje odnosi se iznos od 123.764,43 kn.

**36 – Pomoći dane u inozemstvo i unutar općeg proračuna –** Rashodi po ovoj osnovi odnose se na tekuće pomoći unutar općeg proračuna, odnosno sufinanciranje rada komunalnog redara i sufinanciranje voditelja projekta "Trojačke ruže - faza III" - prema Sporazumu u iznosu od 79.778,13 kn. Najveći dio rashoda ove skupine odnosi se na prijenos sredstava proračunskim korisnicima iz nadležnog proračuna u iznosu od 1.306.189,93 kn. Navedeno se odnosi na prijenos sredstava proračunskom korisniku Dječji vrtić Veliko Trojstvo, koji se sa svojim radom započeo u prvoj polovici 2021. godine.

**37 – Naknade građanima i kućanstvima –** Rashodi po ovoj skupini iznose 720.677,06 kn i odnose se na:

* Jednokratne novčane pomoći za novorođeno dijete od 105.000,00 kn
* Prehranu za učenike slabijeg imovinskog stanja u iznosu od 8.741,76 kn
* Sufinanciranje cijene radnih bilježnica učenika osnovne škole od 77.333,90 kn
* Sufinanciranje cijene bilježnica učenika osnovne škole od 18.488,88 kn
* Sufinanciranje cijene za nabavu školskog pribora 4.084,41 kn
* Sufinanciranje smještaja učenika u učeničke domove 8.000,00 kn
* Potpore za vrhunska postignuća od 5.800,00 kn
* Sufinanciranje cijene dječjeg vrtića 90.050,00 kn
* Sufinanciranje cijene produženog boravka 86.783,51 kn
* Sufinanciranje škole plivanja za djecu s područja Općine Veliko Trojstvo 3.500,00 kn
* Sufinanciranje prijevoza učenika u iznosu od 80.856,20 kn
* Jednokratne novčane pomoći samcima u iznosu od 13.617,84 kn
* Jednokratne novčane pomoći studentima u iznosu od 46.500,00 kn
* Jednokratne novčane pomoći umirovljenicima povodom blagdana Uskrs i Božić od 148.700,00 kn
* Potpora mladim obiteljima za rješavanje stambenog pitanja 4.508,56 kn
* Darovi za djecu sv. Nikola od 18.712,00 kn

**38 - Ostali rashodi** – Rashodi po ovoj osnoviostvareni su u iznosu od 865.343,25 kn.

* Tekuće pomoći u novcu (3811) iznose 840.843,25 kn, a odnose se na:
  + Ostale udruge za razvoj socijalnih usluga usmjerenih na osobe s invaliditetom, djecu i njihove obitelji te starije osobe u iznosu od 181.399,50 kn
  + Razvoj civilnog društva na području poljoprivrede i lovstva u iznosu od 38.000,00 kn
  + Razvoj civilnog društva na području turizma, turističkih manifestacija i natjecanja u iznosu od 26.000,00 kn
  + Poticanje kulturnih aktivnosti u iznosu od 41.250,00 kn
  + Razvoj civilnog društva na području zdravstva i socijalne skrbi – skrb o umirovljenicima u iznosu od 23.750,00 kn
  + Unaprjeđenje i poticanje rasta braniteljskih udruga u iznosu od 19.000,00 kn
  + Političke stranke u iznosu od 13.300,00 kn
  + Razvoj sporta i rekreacije u iznos od 208.000,00 kn
  + Organizaciji i provođenju zaštite i spašavanja – VZO, HGSS i Civilna zaštita u iznosu od 245.143,75 kn
  + Donacija Turističkoj zajednica Bilogora – Bjelovar 20.000,00 kn
  + Donacije vjerskim zajednicama u iznosu od 25.000,00 kn
* Kapitalne donacije neprofitnim organizacijama (3821) u iznosu od 24.500,00 kn, odnose se na donaciju vjerskim zajednicama za obnovu sakralnih objekata.

**41- Rashodi za nabavu neproizvedene dugotrajne imovine –** Rashodi po ovoj osnovi iznose 15.000,00 kn, a u cjelokupnom iznosu odnose se na kupnju zemljišta za izgradnju dječjeg igrališta u naselju Maglenča.

**42- Rashodi za nabavu proizvedene dugotrajne imovine –** Rashodi po ovoj osnovi iznose 1.174.337,84 kn, te su za 43% manji u odnosu na prethodnu godinu.

Rashodi navedene skupine raspodjeljuju se kako slijedi:

* Poslovni objekti (4212) iznose 51.875,00 kn, a odnose se na postupak javne nabave za rekonstrukciju i građenje građevine društvene i javne namjene - Kulturni centar.
* Ceste (4213) iznose 83.712,13 kn, a odnosi na izgradnju i asfaltiranje ceste u ulici Jovača, te izgradnja i uređenje parkirališta i okoliša u Velikom Trojstvu - NC Vinogradska I
* Ostali građevinski objekti (4214) iznose 554.246,73 kn, a odnose se na gradnju Mrtvaćnice u mjestu Višnjevac, uređenje dječjeg igrališta u Maglenči (penjalica-tobogan-ljuljačka, klatilica, njihalica, vrtuljak i klupa), te dodatna izgradnja priključaka na komunalnu mrežu.
* Uredska oprema i namještaj (4221) iznose 5.750,00 kn, a odnose se na nabava ormara za registratore.
* Oprema za održavanje i zaštitu (4223) iznosi 80.610,61 kn, a odnosi se na rashode za nabavu klima uređaja u domovima mjesta Kegljevac, Ćurlovac, Višnjevac i Martinac.
* Uređaji, strojevi i oprema za ostale namjene (4227) iznosi 398.143,37 kn, a odnosi se na nabavu vanjskih kamina – Vidikovac, oprema sa klupom i odrom - Mrtvačnica u Ćurlovcu, opremanje stana za izbjeglice iz Ukrajine, nabavu štandova s tendama – Etno park, nabavu komunalne oprema – rabljeni traktor s kranskim malčerom, nabava jedra za sjenilo - Dječje igralište kod vrtića, te nabava jarbola i zastava ispred zgrade Općine

**45- Rashodi za dodatna ulaganja na nefinancijskoj imovini –** Rashodi ove skupine odnose se na modernizaciju javne rasvjete u mjestu Maglenča u cjelokupnom iznosu od 172.275,00 kn.

**REZULTAT POSLOVANJA**

U razdoblju od 01.01.-31.12.2022. godine ostvareno je sljedeće:

|  |  |  |
| --- | --- | --- |
| **Rbr.** | **Naziv stavke** | **Ostvareno u izvještajnom razdoblju** |
| 1. | Ukupni prihodi i primici | 10.976.493,14 |
| 2. | Ukupni rashodi i izdaci | 10.838.743,83 |
| 3. | Višak prihoda i primitaka – preneseni | 2.495.029,98 |
| 4. | **Ukupno (višak):** | **2.632.779,29** |

**Bilješke uz obrazac o promjenama u vrijednosti i obujmu imovine i obveza (P-VRIO)**

Promjene u vrijednosti i obujmu imovine i obveza evidentiraju se kao poslovni događaji koji mijenjaju vrijednosti ili obujam imovine ili obveza, a da se pri tome ne iskazuju prihodi ili rashodi niti primici ili izdaci. Sve takve promjene povećanja ili smanjenja obujma ili vrijednosti imovine i obveza iskazuju se u obrascu P-VRIO. S obzirom na to da u izvještajnom razdoblju 2022. godine nije bilo takvih promjena, navedeni obrazac iskazan je s vrijednostima nula.

**Bilješke uz obrazac o rashodima prema funkcijskoj klasifikaciji (RAS-funkcijski)**

Funkcijska klasifikacija sadrži rashode razvrstane prema njihovoj namjeni. Prema funkcijskoj klasifikaciji razvrstavaju se rashodi poslovanja razreda 3 i rashodi za nabavu nefinancijske imovine razreda 4. Funkcijska klasifikacija pokazuje aktivnosti jedinice lokalne samouprave organizirane i razvrstane prema ulaganjima sredstava u djelatnosti: opće javne usluge, obranu javni red i sigurnost, ekonomske poslove, zaštitu okoliša, usluge unapređenja stanovanja i zajednice, rekreaciju, te kulturnu i religijsku djelatnost, obrazovanje i socijalnu zaštitu.

**01-Opće javne uslug**e ostvarene su u iznosu od 2.531.601,10 kn, a obuhvaćaju rashode ureda načelnika, rashode za osoblje u uredima, rashode pomoćnih službi za potrebe izvršnih tijela te rashode jedinstvenog upravnog odjela. Financijski i fiskalni poslovi proračuna te proračunskog korisnika, također su obuhvaćeni ovom funkcijom, a odnose se na upravljanja financijskim i fiskalnim poslovima i organizacijskim jedinicama, vođenja porezne politike i sl. Opće usluge odnose se na rashode organizacijskih jedinica koje nisu povezane s nekom specifičnom funkcijom; razvoj i provedba općih kadrovskih politika, cjelokupno ekonomsko, socijalno planiranje i statistika, rashodi za nabavljanje i opskrbljivanje, informatičke službe i službe za obradu podataka i slično.

**02-Obrana** ostvarena je u iznosu 10.000,00 kn, a obuhvaća civilnu obranu koja uključuje rashode civilne obrane i organiziranja vježbi u kojima sudjeluju civilne institucije i građani (HGSS).

**03-Javni red i sigurnost** ostvaren je u iznosu 232.904,53 kn, a obuhvaća usluge protupožarne zaštite u koje se klasificiraju rashodi funkcioniranja javnih vatrogasnih postrojbi, dobrovoljnih vatrogasnih društava i ostalih ustanova za zaštitu od požara te rashodi za obuku i prevenciju od požara. Uključuju se i rashodi službi civilne zaštite,

**04-Ekonomski poslovi** ostvareni su u iznosu 3.357.306,48 kn. Od toga, opći ekonomski, trgovački i poslovi vezani uz rad ostvareni su u iznosu od 123.764,43 kn, a obuhvaćaju rashode funkcioniranja općih službi vezanih uz razvoj radnog zakonodavstva, rashodi nadzora i utvrđivanja uvjeta rada, programa i planova za smanjivanje stope nezaposlenosti, poticanja zapošljavanja određene skupine ljudi i slično. Rashodi za poljoprivredu, šumarstvo, ribolov i lov ostvareni su u iznosu 151.551,01 kn, a uključuju rashode praćenja i funkcioniranja poljoprivredne djelatnosti te subvencije poljoprivrednicima. U ovu podskupinu klasificiraju se i rashodi službi koje se bave kontrolom štetočina i usjeva, sufinanciranje kontrole i upravljanja nad komercijalnim i sportskim lovom. Gorivo i energija ostvareni su u iznosu 245.695,33 kn, a obuhvaća rashode nafte i zemnog plina te rashodi prijenosa i distribucije električne energije. Promet je ostvaren u iznosu 2.720.364,36 kn, a obuhvaća rashode funkcioniranja, korištenja, izgradnje i održavanja sustava i objekata cestovnog prometa (ceste, mostovi, parkirališta, pješačke staze i slično) te cjevovoda i ostalih prometnih sustava. Ostale industrije ostvarene su u iznosu 115.931,35 kn, a u njih se uključuje sufinanciranje turističke djelatnosti, rashodi turističkih zajednica i ureda, promotivnih kampanja te promicanja i razvoja turizma.

**05-Zaštita okoliša** ostvarena je u iznosu 153.689,04 kn, a odnosi se na rashode upravljanja otpadnim vodama koje obuhvaća pročišćavanje otpadnih voda te funkcioniranje kanalizacijskog sustava koje uključuje izgradnju i obnovu sustava kolektora, cjevovoda, kanala i pumpi za odvodnju otpadnih voda iz domaćinstava i drugih izvora. Ova funkcija obuhvaća i rekonstrukciju ili izgradnja kanalizacijskog sustava. Poslove i usluge zaštite okoliša koji nisu drugdje klasificirani poput poslova pripreme i provedbe zakona i standarda u svezi s pružanjem usluga i obavljanjem poslova zaštite okoliša, poslova definiranja strategije, planova i ciljeva zaštite okoliša i slično.

**06-Usluge unaprijeđena stanovanja i zajednice** ostvareni su u iznosu 1.716.468,63 kn, a obuhvaća razvoj zajednice koja uključuje rashode provedbe zakona o prostornom planiranju i korištenju zemljišta te propisa o izgradnji kao i planove rekonstrukcije stambenih, komunalnih, zdravstvenih, kulturnih, prosvjetnih, odgojnih, rekreacijskih i drugih građevinskih objekata zajednice. Također, ova funkcija obuhvaća i rashode opskrbe vodom te javnu rasvjetu koja obuhvaća upravljanje poslovima javne rasvjete te rashode za postavljanje, održavanje i općenito funkcioniranje javne rasvjete. Osim navedenog obuhvaća i rashode vezane za stanovanje i komunalne pogodnosti koji nisu drugdje klasificirani.

**08-Rekreacija, kultura i religija** ostvareni su u iznosu 595.013,31 kn, a obuhvaća službe rekreacije i sporta koje uključuju rashode pružanja sportskih i rekreacijskih usluga te nadzora i funkcioniranja sportskih i rekreacijskih objekata, Uključuju se i rashodi za objekte za smještaj gledatelja te subvencije za podršku timovima ili individualnim natjecateljima. Službe kulture obuhvaćaju rashode funkcioniranja ili podrške funkcioniranju ustanovama koje pružaju kulturne usluge, kao i rashode proizvodnje, funkcioniranja ili podrške funkcioniranju kulturnih događaja – koncerti, predstave, festivali i slično. Obuhvaćaju se i nacionalne, regionalne i lokalne proslave koje nisu namijenjene isključivo privlačenju turista. Religijske i druge službe zajednice uključuju rashode za funkcioniranje, održavanje i popravak objekata za religijske i druge službe zajednice, donacije vjerskim zajednicama, političkim strankama i sl. Rashodi za rekreaciju, kulturu i religiju koji nisu drugdje svrstani kao npr. priprema i provedba zakona i standarda za pružanje rekreacijskih i kulturnih usluga, upravljanje i praćenje programa i planova za promociju sporta, kulture i religije i slično.

**09-Obrazovanje** je ostvareno u iznosu 448.850,66 kn, a odnosi se na predškolsko i osnovno obrazovanje, srednjoškolsko obrazovanje te dodatne usluge u obrazovanju, koje obuhvaćaju rashode prijevoza, hrane,smještaja te ostale rashode sličnih dopunskih usluga namijenjenih prvenstveno za učenike odnosno korisnike usluga obrazovanja.

**10-Socijalna zaštita** ostvarena je u iznosu 486.720,15 kn, a odnosi se na funkciju starost, koja obuhvaća novčane naknade i naknade u naravi starijim Funkcija obitelj i djeca odnosi se na pružanje pomoći domaćinstvima s maloljetnom djecom, porodiljske naknade, oprema za novorođenčad, smještaj i hrana tijekom cijelog dana za djecu predškolskog uzrasta. Stanovanje obuhvaća pomoći domaćinstvima za pokrivanje troškova stanovanja (sufinanciranje stanarine i slično). Socijalna pomoć stanovništvu koje nije obuhvaćeno redovnim socijalnim programima obuhvaća pomoći (novčane ili u naturi) osobama s niskim primanjima. Aktivnosti socijalne zaštite koje nisu drugdje svrstane obuhvaćaju pripreme i provedbu zakona i standarda u svezi s pružanjem socijalne zaštite, formuliranje i upravljanje programima, planovima i ciljevima socijalne zaštite i slično. U ovu podskupinu uključuje se pružanje socijalne zaštite, bilo u novcu ili naravi, žrtvama prirodnih katastrofa.

**Bilješke uz obrazac o obvezama (OBVEZE)**

V006 – Stanje obveza na dan 31.12.2022 godine iznosi 726.278,05 kn.

* Dospjele obveze za materijalne rashode (D232) iznose 302,00 kn, a odnose se na račun reprezentacije koji je dostavljen izvan datuma valute plaćanja.
* Nedospjele obveze na kraju izvještajnog razdoblja (V009) iznose 725.976,05 kn, a odnose se na:
  + Obveza za plaće djelatnika Općine Veliko Trojstvo i projekta Zaželi – „Trojačke ruže“ faza III u iznosu 149.385,59 kn
  + Obveza za materijalne rashode u iznosu od 131.745,52 kn
  + Obveze za financijske rashode u iznosu 2.423,83 kn
  + Obveze za naknade građanima i kućanstvima 11.792,23 kn
  + Ostale tekuće obveze u iznosu 292.020,44 kn
  + Obveze za nabavu nefinancijske imovine 138.608,44 kn

U Velikom Trojstvu, dana 13. veljače 2023.

Osoba za kontaktiranje: MATEA MILOŠ

Općinski načelnik  
Općine Veliko Trojstvo

Marko Kutanjac, v.r.

Telefon za kontakt: 043/885-009

Odgovorna osoba: MARKO KUTANJAC